সুধা যাদব

সুধা যাদব (জন্ম: ১৬ অক্টোবর ১৯৬৫) একজন ভারতীয় রাজনীতিবিদ এবং ভারতীয় জনতা পার্টির (বিজেপি) সংসদীয় বোর্ডের সদস্য।

 কর্মজীবন 
সুধা যাদব ১৯৯৯ সাল থেকে ২০০৪ সাল পর্যন্ত হরিয়ানার মহেন্দ্রগড় থেকে ১৩তম লোকসভার সদস্য হিসেবে দায়িত্ব পালন করেন।

২০১৫ সালের ৩রা জুলাই তারিখে, তিনি বিজেপি ওবিসি মোর্চার জাতীয় ভারপ্রাপ্ত কর্মকর্তা নিযুক্ত হন। তিনি ২০১৯ থেকে ২০২২ সাল পর্যন্ত ভারত সরকারের জাতীয় অনগ্রসর শ্রেণী কমিশনের সদস্য হিসেবে দায়িত্ব পালন করেন।

২০২২ সালের ১৭ই আগস্ট তারিখে, তিনি বিজেপির সংসদীয় বোর্ডের সদস্য হন। সুষমা স্বরাজের পর তিনি দ্বিতীয় মহিলা যিনি এই পদে অধিষ্ঠিত হন।

 ব্যক্তিগত জীবন 
সুধা যাদব ১৯৮৭ সালে ইণ্ডিয়ান ইনস্টিটিউট অফ টেকনোলজি, রূড়কী (আইআইটি রূড়কী) থেকে রসায়নে এমএসসি ডিগ্রি অর্জন করেন, যেখানে তিনি ১৯৯২ সালে রসায়নে পিএইচডি ডিগ্রি অর্জন করেন। তিনি রাষ্ট্রপতির গাইড পুরস্কারের প্রাপক। 

তাঁর স্বামী, সীমান্তরক্ষী বাহিনীর ডেপুটি কমান্ড্যান্ট সুখবীর সিং যাদব, কার্গিল যুদ্ধে মারা যান। তাঁদের দুটি সন্তান রয়েছে।

 ১৯৯৯ সালের লোকসভা নির্বাচন 
১৯৯৯ সালে, ভারতের বর্তমান প্রধানমন্ত্রী, নরেন্দ্র মোদী, যিনি তৎকালীন হরিয়ানা বিজেপির দায়িত্বে ছিলেন, সুধা যাদবকে সাধারণ নির্বাচনের জন্য প্রার্থী হিসেবে প্রস্তাব করেন। রাজনীতিতে এটি ছিল তাঁর প্রথম বছর। বিজেপি তাঁকে তাদের প্রার্থী হিসেবে নির্বাচিত করে এবং তিনি রাও ইন্দ্রজিৎ সিংকে ১.৩৯ লক্ষ (১৩৯,০০০) ভোটে পরাজিত করেন।

পরবর্তী নির্বাচনগুলি
২০০৪ সালের নির্বাচনে মহেন্দ্রগড় নির্বাচনী এলাকা থেকে (তৃতীয় স্থান পেয়েছিলেন) এবং ২০০৯ সালের পরবর্তী নির্বাচনে গুরগাঁও নির্বাচনী এলাকা থেকেও তিনি হেরে যান, দুবারই তিনি ভারতীয় জাতীয় কংগ্রেসের ইন্দ্রজিৎ সিংয়ের কাছে পরাজিত হন।

 সংসদীয় জীবন 

সুধা ১৯৯৯ সাল থেকে ২০০৪ সাল পর্যন্ত লোকসভার সংসদ সদস্য ছিলেন। তিনি এর মধ্যে ১৯৯৯ সাল থেকে ২০০০ সাল পর্যন্ত প্রতিরক্ষা বিষয়ক সংসদীয় স্থায়ী কমিটির সদস্য হন। ১৯৯৯ থেকে ২০০০ সাল পর্যন্ত তিনি সরকারি ভাষা কমিটি সদস্য হিসেবে দায়িত্ব পালন করেন। তিনি ১৯৯৯ থেকে ২০০০ সাল পর্যন্ত বেসামরিক বিমান পরিবহন মন্ত্রণালয়ের হিন্দি সালাহকার সমিতির সদস্য ছিলেন। ২০০০ থেকে ২০০৪ সাল পর্যন্ত তিনি যোগাযোগ মন্ত্রণালয়ের পরামর্শদাতা কমিটির সদস্য হিসেবে কাজ করেন। ২০০০ থেকে ২০০১ সাল পর্যন্ত তিনি নারীর ক্ষমতায়ন সম্পর্কিত সংসদীয় স্থায়ী কমিটির সদস্য ছিলেন।

 তথ্যসূত্র 

বিষয়শ্রেণী:আইআইটি রূড়কির প্রাক্তন শিক্ষার্থী
বিষয়শ্রেণী:লোকসভার নারী সদস্য
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:হরিয়ানার লোকসভা সদস্য
বিষয়শ্রেণী:ত্রয়োদশ লোকসভার সদস্য
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:হরিয়ানার ভারতীয় জনতা পার্টির রাজনীতিবিদ
বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি